《晚步松岭》
明代·释今龙

懒慢山翁无定禅，放情幽处一盘旋。晚钟始度疏林外，霜月微升碧嶂边。

归鸟避人过远树，侍童改火汲新泉。扶筇独倚松屏望，石屋柴门锁暮烟。

作者简介：今龙，字枯吟。茂名人。礼石波禅师受具。明桂王永历十三年（一六五九），参天然于雷峰，为典客，随入丹霞。会石鉴禅师分座怡山，奉命以监寺辅行。洎石公退院，从福州往参天童，当机大悟，木陈和尚付以大法。寻示寂天童。著有诗稿。事见高雷旅港同乡会《高雷文献专辑》。